**AGENȚIA PENTRU PROTECȚIA MEDIULUI MEHEDINȚI**

Nr. ................ / ....................

**Decizia etapei de încadrare**

Proiect

Ca urmare a solicitării de emitere a acordului de mediu adresate de **SC RADAND FOREST SRL**  cu sediul în județul Mehedinti ,orasul Streahia , strada Republicii . nr.169 A, bl.B2, sc.2, et.4 , ap.19 înregistrată la Agenția pentru Protecția Mediului Mehedinți cu nr. 8184/20.06.2024;

În baza:

* Legii nr. 292/2018 privind evaluarea impactului anumitor proiecte publice și private asupra mediului;
* O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,

Agenția pentru Protecția Mediului Mehedinți ***decide***, ca urmare a consultărilor desfășurate în cadrul ședinței Comisiei de analiză tehnică din data de **11.07.2024,** că proiectul **”Construire hală și achiziții utilaje pentru dezvoltare firmă, oraș Strehaia, judetul Mehedinti”**, propus a fi amplasat în județul Mehedinți, intravilan oraș Strehaia, strada Câmpului , nr.32, extras de CF nr.52021 UAT Strehaia, ***nu se supune evaluării impactului asupra mediului.***

**Justificarea prezentei decizii:**

I. Motivele pe baza cărora s-a stabilit neefectuarea evaluării impactului asupra mediului sunt următoarele:

1. **Caracteristicile proiectului**

a).Proiectul se încadrează în prevederile Legii nr. 292/2018 privind evaluarea impactului anumitor proiecte publice și private asupra mediului, anexa nr. 2, pct. 10, lit. b) ***-,,proiecte de dezvoltare urbană***,,iar conform criteriilor de selecție pentru stabilirea evaluării impactului asupra mediului din Anexa 3 ale aceleiași legi, ***nu se supune evaluării impactului asupra mediului.***

b). Dimensiunea și concepția întregului proiect

Realizare hală și achiziții utilaje pentru dezvoltare firmă pe un teren proprietate privată persoană juridică conform contract de vanzare nr. 650/22.04.2019 înscris CF nr. 52021, UTR 16 Strehaia – suprafață teren 44 428 mp.

Construcţia va avea destinatia de hala pentru prelucrarea lemnului cu regim de înălţime de parter.

Hala va fi recompartimentată astfel : hală prelucrare lemn, vestiar și grup sanitar.

Hala va avea dimensiunea de 40.00 x 10.00 m cu înălțime de 4.30 m la streașină și de 5.50 m la corniță. Hala va fi o construcție metalică.

Constructia din punct de vedere structural se încadrează în categoria structurilor metalice cu infrastructura conceputa sub forma unei rețele rectangulare de fundatii izolate din beton armat. Planșeul radier are grosimea de 20 cm. Închiderile structurale spre exteriorul clădirii sunt din panouri sandwich de 4cm.

Acoperișul - structură metalică în două ape cu învelitoare din panouri sandwich pentru acoperiș de 4cm. Scurgerile pluviale vor fi colectate la suprafața trotuarului de protectie al clădirii și dirijate cu ajutorul rigolelor spre spațiile verzi și rigola stradală.

Ușile de acces se vor monta - două uși rulou metalice cu uși pietonale inserate una pe fațada de est și una pe fatada de vest cu dimensiuni de 4x4m.

La nivelul terenului sistematizat pe toate laturile se va realiza un trotuar de protecție din beton monolit pozat pe un strat de nisip având o lațime minimă de 0,60 m.

Terenul are următoarele vecinătăți:

Nord – zona de cale ferata ce face legatura între orașul Strehaia și municipiul Motru;

Sud - teren proprietate privată liber de construcții;

Est – teren liber

Vest-strada Câmpului (D.J.)

Echiparea cu utilitati

- construcția va fi branșată la rețeaua de energie electrică existentă în zonă.

- pentru evacuarea apelor menajere uzate se foloseste canalizarea stradală – în sistemul centralizat al localității –conform contract 58-72-AG din 20.06.2019 încheiat între titular și SC Secom S.A ;

- alimentarea cu apă se va face din rețeaua stradală – din sistemul centralizat al localității conform contract 58-72-AG din 20.06.2019 încheiat între titular și SC Secom S.A ;

- imobilul nu va dispune de sistem de încălzire;

- ventilarea spațiilor se va face natural;

- evacuarea gunoiului menajer rezultat se face prin stocare în saci de polietilenă în pubelele din incintă, fiind apoi preluat de catre Serviciul Public de Salubritate – operatorului zonal.

Căi de acces :Accesul pietonal și accesul auto se fac pe latura de Vest din str. Câmpului.

Lucrările de organizare de șantier presupun următoarele :

- amplasarea zonei de organizare a santierului se face în incinta terenului studiat.

- se va semnaliza șantierul corespunzător cu un panou informativ ce va conține datele de identificare ale proiectului, titularului, proiectantului, durata de executie, numarul Autorizatiei de Construire si Organul emitator. Nici o persoană străină nu va avea acces în zona șantierului.

- se vor amenaja construcțiile necesare pentru asigurarea utilităților personalului din șantier: baraca pentru muncitori, grupuri sanitare ecologice.

- se vor amenaja construcțiile și instalațiile aferente pentru deservirea lucrărilor: magazii, spații amenajate pentru containere în care se vor depozita deșeurile rezultate, împrejmuiri provizorii, punct de lucru pentru depozitarea utilajelor și sculelor necesare realizării proiectului, amplasat lângă baraca muncitorilor, punct P.S.I. dotat corespunzător.

- toate echipamentele tehnice utilizate vor corespunde normelor de tehnică și securitate a muncii, nu se vor utiliza echipamente defecte sau care pot pune în pericol integritatea corporala a utilizatorilor.

- utilitatile necesare desfășurării activității se vor asigura prin bransamente definitive sau provizorii.

- apa necesară pentru consumul muncitorilor și lucrările de construcție ce necesită folosirea apei va fi aprovizionata prin racordul existent la rețeaua de alimentare cu apă a orașului. Se vor utiliza grupuri sanitare ecologice ce vor fi branșate provizoriu la rețeaua de canalizare existentă în zonă.

c).cumularea cu alte proiecte existente și/sau aprobate - pe amplasament există un depozit de materiale de construcții, scânduri și lemn de foc – hala propusă a se realiza urmează a fi amplasată în partea de Est în raport cu depozitul;

d). utilizarea resurselor naturale, în special a solului, a terenurilor, a apei și a biodiversității

- pe perioada construcției: apa - prin racordare la rețeaua de alimentare cu apă a orașului, substanțe minerale utile (nisip, pietris), etc.

- pe perioada de funcționare: lemnul (panouri PFL, PAL, furnir, dulapi lemn de diferite dimensiuni).

Având în vedere natura investiției propuse, se apreciază faptul că nu vor fi efecte asupra mediului din punct de vedere al utilizării resurselor naturale.

Zona amplasamentului nu reprezintă zonă de interes conservativ din punct de vedere al biodiversității și al protecției habitatelor.

e). cantitatea și tipurile de deșeuri generate/gestionate

Cantitățile de deșeuri generate în perioada de construcție sunt dependente de sistemele constructive utilizate și de modul de gestionare a lucrărilor. Pentru toate deșeurile generate se va realiza sortarea la locul de producere și depozitarea temporară în incintă.

Deșeurile rezultate în urma desfășurării activităților de construcție-montaj (codificate conform Deciziei Comisiei nr. 2014/955/UE de modificare a Deciziei 2000/532/CEde stabilire a unei liste de deseuri in temeiul Directivei 2008/98/CE a Parlamentului European sunt următoarele:

* ***deșeuri menajere*** (20 03 01), generate din activitatea muncitorilor; se vor depozita în container și vor fi predate pe bază de contract către serviciul de salubrizare al localității; volumul va varia zilnic în funcție de numărul muncitorilor implicați în lucrări;
* ***deșeuri reciclabile***: deșeuri de hârtie și carton (20 01 01), deșeuri de ambalaje de plastic (15 01 02), pentru care se recomandă colectarea și depozitarea separată, în recipiente adecvate, special destinate, urmând a fi predate către societăți autorizate, în vederea valorificării;
* ***deșeuri de construcții***: pământ și piatră rezultată din excavații (17 05 04), deșeuri metalice (17 04 05), resturi de beton (17 01 01), lemn (17 02 01); fracțiunile reciclabile se vor valorifica prin unitățile autorizate; deșeurile inerte pot fi utilizate ca materiale de umplutură la indicația și cerința autorității locale ce emite autorizația de construire sau pot fi depozitate într-un depozit de deșeuri inerte.

f). poluarea și alte efecte negative

***Apa:***

În perioada de execuție a lucrărilor de construcție nu se folosește apă tehnologică. Ca surse de apă uzată, în această fază, se identifică grupul igienico - sanitar din cadrul amplasamentului societății și apele meteorice.

Apele uzate menajere sunt colectate în reteaua de canalizare a orașului Strehaia conform contractului încheiat cu SC SECOM S.A;

În perioada de funcționare a obiectivului, sursele de generare a apelor uzate sunt următoarele:

-ape uzate menajere rezultate de la grupul igienico-sanitar;

-ape meteorice, care se scurg de pe acoperișul halei pe platforma betonată; evacuate prin jgheaburi și burlane.

***Aer:***

În faza de execuție:sursele de poluanţi pentru aer, poluanţi, inclusiv surse de mirosuri pot fi reprezentate de :

* pulberi și emisiile de gaze de eşapament de la motoarele utilajelor angrenate în activităţile de realizare a proiectului, de construcţie și de transport materii prime/materiale, etc..

În faza de funcționare:pulberi de la tăierea și rindeluirea lemnului.

***Zgomot și vibrații:***

Pentru faza de construire, sursele de zgomot şi vibraţii sunt reprezentate de utilajele/echipamentele şi mijloacele de transport folosite. Aceste sunt surse cu acƫiune limitatǎ ȋn timpul zilei.

- amenajările şi dotările pentru protecţia împotriva zgomotului şi vibraţiilor sunt reprezentate de utilajele care vor avea dacă este cazul - montate amortizoare de zgomot la motoare și evacuare corespunzătoare;

* Pentru protecţia împotriva vibraţiilor nu sunt necesare măsuri speciale, posibilitatea propagării vibraţiilor în împrejurimile proiectului este foarte redusă.

În faza de funcționare - în procesul de exploatare a obiectivului impactul

- sursele de zgomot şi de vibraţii: nivelul de zgomot produs uitlajele și de activitatile propuse, pentru care se consideră că nu va depasi nivelul de zgomot impus de normative la limita proiectului.

-amenajările şi dotările pentru protecţia împotriva zgomotului şi vibraţiilor: activitatea se va desfașura în hala închisă ;

***Protecţia împotriva radiaţiilor:*** Atât în faza de execuție cât și în faza de funcționare nu există radiații.

***Sol, subsol și ape freatice:***

***În faza de construcție:***

sursele de poluanţi pentru sol, subsol, ape freatice

* Sursele de poluanți pentru sol, subsol pot fi generate de scăpările accidentale de produse petroliere (combustibili) în timpul executării lucrărilor. Apele freatice nu sunt afectate.

**În faza de funcționare:**

- sursele de poluanţi pentru sol, subsol, ape freatice :

* Sursele de poluanți pentru sol, subsol pot fi generate de scăpările accidentale de produse petroliere (combustibili) de la autocamioane si autoturisme. Sunt nesemnificative dacă se respectă condițiile impuse prin prezentul act.

***Ecosisteme terestre şi acvatice:***

Lucrările prevăzute în proiect nu vor afecta ecosistemele terestre și acvatice întrucât instalațiile sunt amplasate în interiorul incintei societății, amplasamentul nefiind situat în apropierea ariilor naturale.

***Aşezări umane şi alte obiective de interes public:***

***În faza de construcție:***

*-* In zona proiectului si in imediata vecinatate nu sunt asezari umane, monumente istorice si de arhitectura, zone de interes national etc. Proiectul se amplaseaza intr-o zona destinata activitatilor economice. Aglomerarile cu populatie sunt la distanța de peste 50m de limita halei propuse.

***Faza de functionare*:**

În zona proiectului și în imediata vecinătate nu sunt așezări umane, monumente istorice si de arhitectura, zone de interes national etc. Aglomerarile cu populatie sunt la distanta de peste 50m de hala propusă.

*- lucrările, dotările şi măsurile pentru protecţia aşezărilor umane şi a obiectivelor protejate şi/sau de interes public.*

Activitatea se va realiza în spațiu închis;

**g). riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice**

***Riscul de dezastre naturale:*** nu este cazul.

Terenul amplasamentului proiectului nu este situat în zone cu risc de dezastre naturale, nu este expus riscului de inundații. Elementele constructive au foste proiectate ținând seama de cerințele legislative privind gradul de seismicitate a zonei. Terenul este stabil, nu sunt pericole de alunecări..

***Riscuri cauzate de schimbările climatice:*** nu este cazul.

**h).riscurile pentru sănătatea umană**la faza de implementare a proiectului nu sunt identificate riscuri pentru sănătatea umană, conform punctului de vedere exprimat de online în data de 08.07.2024 de Direcția de Sănătate Publică Mehedinți. Pentru acest proiect titularul va solicita punct de vedere/notificare asistență de specialitate emisă de Direcția de Sănătate Publică Mehedinți.

**2.Amplasarea proiectului**

Amplasamentul investiției este situat în intravilanul orasului Strehaia,strada Câmpului județul Mehedinti. Terenul, în suprafață totala 44428 mp , suprafete construite 400 mp , Sd= 400 mp, alei si parcari 200 mp, este proprietatea firmei SC RADAND FOREST SRL;

Terenul are următoarele vecinătăți:

Nord – zona de cale ferata ce face legătura între orașul Strehaia și municipiul Motru;

Sud - teren proprietate privata liber de constructii;

Est – teren liber de construcții

Vest-strada Campului

**a). utilizarea actuală și aprobată a terenurilor**

Conform certificatului de urbanism nr. 93/11.06.2024 emis de Consiliul Județean Mehedinți , funcțiunea actuală a terenului este de zona industriala conform, PUG aprobat prin HCL nr.10/21.07.2016 și 216/268.12.2018;

**b). bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia -** proiectul va utiliza în cantități limitate – combustibili pentru utilaje, pământ, balast, agregate, lemn, etc. – în etapa de realizare a aproiectului.

**c). capacitatea de absorbție a mediului natural, acordându-se o atenție specială următoarelor zone:**

* + 1. zone umede, zone riverane, guri ale râurilor: nu este cazul.
    2. zone costiere și mediul marin: nu este cazul.
    3. zonele montane și forestiere: nu este cazul.
    4. arii naturale protejate de interes național, comunitar, internațional: nu este cazul - conform punctului de vedere nr.306/21.06.2024 emis de Biroul Calitatea Factorilor de Mediu din cadrul Agenției pentru Protecția Mediului Mehedinți proiectul urmând a se realiza în afara oricărei arii natutrale protejate.
    5. zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice: nu este cazul.
    6. zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, a celei privind caracterul și mărimea zonelor de protecție sanitară și hidrogeologică: **nu este cazul.**
    7. zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul.
    8. zonele cu o densitate mare a populației: nu este cazul.
    9. peisaje și situri importante din punct de vedere istoric, cultural sau arheologic**: nu este cazul**; conform Listei Naţionale a Monumentelor Istorice actualizată în anul 2015 publicată de Ministerul Culturii în Monitorul Oficial al României partea I, nr. 113 bis/15.II.2016, proiectul nu se suprapune cu situri sau monumente istorice, arheologice şi arhitectonice și a punctului de vedere emis online în data de 04.07.2024 de Direcția pentru Cultură Mehedinți.

**3.Tipurile și caracteristicile impactului potențial**

Zona poate fi afectata din punct de vedere al factorilor de mediu, în două situații: pe perioada execuției obiectivului și pe perioada exploatării obiectivului.

**a). importanța și extinderea spațială a impactului**

Nesemnificativ, local, în zona de lucru, în perioada de realizare a lucrărilor.

**b). natura impactului** la faza de execuție sursele de poluare vor avea un impact minor asupra aerului din cauza emisiilor de particule în suspensie, operaţiunile de realizare a proiectului, emisii de poluanți specifici gazelor de eșapament rezultate de la utilajele și de la vehiculele pentru transportul materialelor, materiilor prime, etc.;

- de asemenea la faza de execuție a proiectului, impactul asupra factorului de mediu sol/subsol şi apă - va fi unul nesemnificativ eventuale poluări accidentale ale solului cu produse petroliere provenite de la utilaje, stocarea necontrolată a deșeurilor, a materiilor prime, etc;

- la implementarea proiectului sursele potențiale de zgomot sunt lucrările propriuzise de realizare a proiectului, transportul materialelor;

Pentru perioada de exploatare, ca urmare a obiectivului propus în cadrul proiectului, se apreciază că impactul potențial asupra factorilor de mediu este neglijabil dacă activitatea se va desfășura numai în hala închisă iar hala va avea sissteme de reținere a poluanților și pulberilor.

**c). natura transfrontieră a impactului**

proiectul nu intră sub incidenţa Convenţiei din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001 - natura transfrontieră a impactului – nu este cazul;

**d).** **intensitatea şi complexitatea impactului** – în faza de realizare a proiectului, impactul este nesemnificativ în cazul în care se respectă toate condiţiile de realizare ale acestuia;

**e).** **probabilitatea impactului** – redusă, atât pe perioada de execuţie cât şi în perioada de funcţionare dacă se respectă condițiile din prezentul acord ;

**f)**.**debutul, durata, frecvenţa şi reversibilitatea preconizate ale impactului** – durata aproximativă a implementării proiectului și implicit a impactului asupra mediului este evaluată la aproximativ 24 luni;

**g).**cumularea impactului cu impactul altor proiecte existente și/sau aprobate: pe amplasament există un depozit de materiale de construcție;

**h).**posibilitatea de reducere efectivă a impactului: se vor respecta condiţiile de realizare impuse prin prezentul act.

**i).**observații din partea publicului: pe perioada parcurgerii etapei de încadrare nu au fost observații din partea publicului (au fost publicate anunțuri – anunț de solicitare acord de mediu -în ziarul Obiectiv Mehedințean (04.07.2024), anunț solicitare acord de mediu - la sediul Primăriei Strehaia (nr. 12759 din 04.07.2024), anunț pentru luarea deciziei etapei de încadrare – în publicația Obiectiv Mahedințean (11.07.2024), anunț pentru luarea deciziei etapei de încadrare – la sediul Primăriei Strehaia (nr. 1486 din 09.04.2024) și pe site-ul Agenției pentru Protecția Mediului Mehedinți- anunt solicitare acord de mediu și memoriu titular – postat în data de 26.06.2024 și anunț luarea deciziei etapei de încadrare și draftul deciziei etapei de încadrare – postat în data de 11.07.2024.

II. Motivele pe baza cărora s-a stabilit necesitatea neefectuării evaluării adecvate sunt următoarele:

- proiectul nu intră sub incidenţa art.28 din O.U.G. nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările și completările ulterioare, aprobată prin Legea nr.49/2011, urmând a fi implementat în intravilanul localității Colibași, comuna Malovăț, în afara oricărei arii naturale protejate – conform punctului de vedere nr. 306/21.06.2024 al Biroului Calitatea Factorilor de Mediu din cadrul Agenției pentru Protecția Mediului Mehedinți.

III. Motivele pe baza cărora s-a stabilit necesitatea neefectuării evaluării impactului asupra corpurilor de apă – pentru acest proiect s-a obţinut punctul de vedere al A.N.A.R. – S.G.A. Mehedinți transmis online în data de 10.07.2024 – nu necesită solicitarea și obținerea actului de reglementare din punct de vedere a apelor.

**Realizarea acestui proiect se va face cu respectarea următoarelor condiții :**

**a). pentru factorul de mediu apă:**

- în perioada de execuţie a proiectului se va delimita foarte bine zona de lucru şi se va evita ocuparea, suplimentarea sau lărgirea frontului de lucru în afara amplasamentului;

- pentru personalul care va realiza proiectul - apa potabilă va fi procurată din rețeaua de alimentare cu apă a localității iar grupul sanitar (toaletă ecologică) se va vidanja numai cu firme autorizate;

- lucrările se vor executa numai pe terenuri reglementate din punct de vedere juridic;

- nu vor fi evacuări de ape uzate în corpurile de apă;

- pe amplasament se vor regăsi substanțe absorbante destinate poluărilor accidentale;

- se vor amenaja corespunzător organizările de șantier - spațiile de depozitare materii prime/materiale/unelte/parcare utilaje (impermeabilizare/rigole perimetrale etc. dacă va fi cazul);

**b). pentru factorul de mediu aer:**

-la implementarea proiectului se vor folosi utilaje periodic verificate tehnic, de generație recentă, dotate cu sisteme catalitice de reducere a poluanților;

-transportul de materiale se va face pe trasee optime;

-reducerea vitezei de circulație;

-măsuri pentru reducerea emisiilor de noxe toxice prin: menținerea utilajelor și mijloacelor de transport în stare tehnică corespunzătoare, impunerea de restricții de viteză pentru mijloacele de transport;

-pentru realizarea investiției se vor utiliza doar căile de acces existente iar transportul materialelor se va face respectându-se graficul de lucrări în sensul limitării traseului şi programului de lucru în scopul evitării creeării de disconfort de orice fel locuitorilor din zonă;

- nu se vor bloca căile de acces cu materii prime/auxiliare/materiale/scule/utilaje /organizări de șantier;

- lucrările de vor derula numai pe timpul zilei fără a creea vreun disconfort populației din zonă;

**c). pentru factorul de mediu sol:**

-în perioada de execuție a investiției pot apărea accidental poluări ale solului prin pierderea de carburanți, uleiuri/combustibili de la utilajele folosite, fapt pentru care se vor lua măsuri de asigurare a substanțelor absorbante pe amplasament; orice schimb de ulei/piese/reparaţii în incinta amplasamentului este interzisă – aceste operaţiuni – în cazul în care se impun - se vor realiza doar în locuri special amenajate la societăţile autorizate în acest sens; alimentarea utilajelor se va face în stațiile autorizate de distribuție carburanți, în caz contrar se va amenaja un loc special impermeabilizat și se vor folosi cisterne/recipienți etanși în vederea evitării poluării solului cu carburanți;

- solul rezultat în urma lucrarilor de excavare va fi depozitat separat și reutilizat la acoperirea conductelor;

-după terminarea lucrărilor suprafața ocupată – va fi adusă la starea iniţială;

**d)**.**pentru factorul de mediu zgomo**t:

-investiția se va realiza doar in timpul zilei fără a se creea disconfort fonic populației și cu respectarea programului de odihnă al acesteia; se vor folosi doar căile de acces existente iar tonajul utilajelor se va adapta tipului de drum folosit; dacă este cazul se vor folosi amortizoare de zgomot pentru utilajele generatoare de zgomot;

**e). gospodărirea deșeurilor rezultate pe amplasament**:

-deşeurile menajere vor fi depozitate controlat, în locuri bine stabilite şi amenajate corespunzător prevederilor în vigoare şi a unei depozitări temporare în pubele destinate fiecărui tip de deşeu în parte;

-deşeurile menajere vor fi preluate de către un operator de salubritate zonală, autorizat pentru activităţi precum colectarea, sortarea, transportul şi depozitarea deşeurilor menajere/reciclabile – până la predarea acestora către operator se vor amenaja locuri speciale pentru depozitarea temporară a acestora;

-este interzisă depunerea şi acumularea de deşeuri menajere în locuri neconforme şi necontrolat; nu se vor creea stocuri de deșeuri în vederea evitării creeării oricărui fel de disconfort locuitorilor din zonă ;

-după executarea lucrărilor de investiţii amplasamentul va fi adus la starea iniţială; este interzis să se abandoneze orice tip de deşeu (menajer şi din construcţie)/materii prime/auxiliare/pământ poluat etc. pe amplasament sau în vecinatatea acestuia după executarea lucrărilor;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

La finalizarea lucrărilor se va notifica Agenţia pentru Protecţia Mediului Mehedinţi - în vederea verificarii realizarii proiectului în conformitate cu cerinţele legale şi cu condiţiile din prezentul act şi intocmirii procesului verbal de constatare a respectării tuturor condiţiilor impuse, proces-verbal care va face parte din procesul-verbal de recepţie la terminarea lucrărilor.

După realizarea investiției se va solicita punct de vedere privind necesitatea obținerii autorizației de mediu în funcție de codul de activitate desfășurat.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

Director Executiv,

Dragoș Nicolae TARNIȚĂ

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat: Claudia LOHON | Șef Serviciu AAA | .........07.2024 |  |
| Întocmit: Amalia EPURAN | Consilier sup.AAA | ............07.2024 |  |